**ՆԱԽԱԳԻԾ**

**ՏԱՐԵՄՈՒՏԻ ԿԱՊԱԿՑՈՒԹՅԱՄԲ** **ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 11-րդ մասով, Գյումրի համայնքի ավագանու 2017թվականի նոյեմբերի 06-ի N119-Ն որոշման 1-ին կետով հաստատված կարգի 7-րդ կետի 3-7-րդ ենթակետերի դրույթներով, հիմք ընդունելով Գյումրու զինկոմիսարիատի ներկայացրած ցուցակները և «Երկրապահ կամավորների միության» Գյումրու տարածքային բաժանմունքի նախագահ՝ Յուրիկ Ալեքսանյանի ներկայացրած գրությունները (համայնքապետարանում մուտքագրված համապատասխանաբար 2018 թվականի նոյեմբերի 19-ին՝ N15069 և նոյեմբերի 26-ին՝ N15379 թվագրություններով)՝ **Գյումրի** **համայնքի ավագանին որոշում է.**

1.Հատկացնել դրամական օգնություն սոցիալապես անապահով պայմաններում ապրող ներքոգրյալ ընտանիքներին և անձանց.

1) Արցախյան պատերազմում (1991-1994թվականներին) զոհված՝ թվով 104 (մեկ հարյուր չորս) ազատամարտիկների ընտանիքներից յուրաքանչյուրին՝ 20000 (քսան հազար) Հայաստանի Հանրապետության դրամ, ընդամենը՝ 2 080 000 (երկու միլիոն ութսուն հազար) Հայաստանի Հանրապետության դրամ՝ համաձայն N1 հավելվածի,

2) զոհված (մահացած) թվով 171 (մեկ հարյուր յոթանասունմեկ) զինծառայողների ընտանիքներից յուրաքանչյուրին՝ 20000 (քսան հազար) Հայաստանի Հանրապետության դրամ, ընդամենը՝ 3 420 000 (երեք միլիոն չորս հարյուր քսան հազար) Հայաստանի Հանրապետության դրամ՝ համաձայն N 2 հավելվածի,

3) Արցախյան պատերազմի 1-ին կարգի հաշմանդամ թվով 16 (տասնվեց) ազատամարտիկներից յուրաքանչյուրին 15000 (տասնհինգ հազար) Հայաստանի Հանրապետության դրամ, ընդամենը՝ 240 000 (երկու հարյուր քառասուն հազար) Հայաստանի Հանրապետության դրամ ՝ համաձայն N3 հավելվածի,

4) 2-րդ, 3-րդ կարգի հաշմանդամ՝ թվով 233 (երկու հարյուր երեսուներեք) ազատամարտիկներից՝ յուրաքանչյուրին 10000 (տաս հազար) Հայաստանի Հանրապետության դրամ, ընդամենը՝ 2 330 000 (երկու միլիոն երեք հարյուր երեսուն հազար) Հայաստանի Հանրապետության դրամ՝ համաձայն N 4 հավելվածի,

5) Գյումրի քաղաքի Հայրենական Մեծ պատերազմի մասնակից՝ թվով 27 (քսանյոթ) վետերաններից՝ յուրաքանչյուրին 15000 (տասնհինգ հազար) Հայաստանի Հանրապետության դրամ, ընդամենը 405 000 (չորս հարյուր հինգ հազար) Հայաստանի Հանրապետության դրամ՝ համաձայն N5 հավելվածի:

6) 1956 թվականի հոկտեմբերին Հունգարիայի հեղաշրջման ճնշմանը մասնակից՝ թվով 23 (քսաներեք) վետերաններից՝ յուրաքանչյուրին 15000 (տասնհինգ հազար) Հայաստանի Հանրապետության դրամ, ընդամենը՝ 345 000 (երեք հարյուր քառասունհինգ հազար) Հայաստանի Հանրապետության դրամ՝ համաձայն N6 հավելվածի:

7) Երկրապահ կամավորների միության անդամներ սոցիալապես անապահով՝ թվով 16 (տասնհինգ) ազատամարտիկներից յուրաքանչյուրին 15000 (տասնհինգ հազար) Հայաստանի Հանրապետության դրամ, ընդամենը 240 000 (երկու հարյուր քառասուն հազար)՝ Հայաստանի Հանրապետության դրամ՝ համաձայն N 7 հավելվածի:

2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետին՝ սույն որոշման 1-ին կետում նշված գումարի հատկացումը կատարել Գյումրի համայնքի 2018 թվականի բյուջեի 10/4/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա.ՄԱՆՈՒԿՅԱՆ**

**Լ. ՋԻԼԱՎՅԱՆ**

կատ՝ Ա.Տաշչյան

**ՀԻՄՆԱՎՈՐՈՒՄ**

**«ՏԱՐԵՄՈՒՏԻ ԿԱՊԱԿՑՈՒԹՅԱՄԲ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է Հայրենական Մեծ պատերազմի վետերաններին, Արցախյան ազատամարտի ժամանակ զոհված ազատամարտիկների ընտանիքներին, Գյումրու զինկոմիսարիատում հաշվառված հաշմանդամ զինծառայողներին, 1956թ հոկտեմբերին Հունգարիայի հեղաշրջման ճնշմանը մասնակից վետերաններին, երկրապահ կամավորների միության անդամներին դրամական օգնություն հատկացնելու անհրաժեշտությամբ:

**ՏԵՂԵԿԱՆՔ**

**«ՏԱՐԵՄՈՒՏԻ ԿԱՊԱԿՑՈՒԹՅԱՄԲ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2018 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Տարեմուտի կապակցությամբ դրամական օգնություն հատկացնելու մասին» որոշման ընդունմամբ Հայաստանի Հանրապետության Շիրակի մարզի Գյումրի համայնքի 2018 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: